
Metodický list

Denná téma: Zelenina a ovocie 
	Cieľ, zameranie aktivity
	Vytvorenie koláže na tému: „Zelenina  a ovocie “.  Zoznámiť sa s druhmi ovocia a zeleniny.

	Vyučovací predmet, ročník, téma vyučovacej hodiny
	Pracovné vyučovanie, Prírodoveda I. stupeň, Svet práce, Výtvarná výchova  II. stupeň

Koláž

	Pomôcky
	Papier, nožnice, časopisy, lepidlo

	Príprava
	Úlohou žiakov bolo priniesť obrázky, prípadne časopisy, ktoré by sa dali využiť k danej téme. 

	Postup/realizácia
	Aktivitu sme začali motivačným rozhovorom o tom, aké ovocie a zelenina sa pestuje u nás, hlavne v našich záhradách. Žiaci sa rozdelili na dve skupiny. Listovali v časopisoch, pričom hľadali predovšetkým obrázky ovocia a zeleniny. Na vyplnenie celého papiera si mohli pomôcť aj obrázkami vonkajšieho prostredia, konkrétne záhrady. Vyhľadané obrázky bolo treba postrihať, následne nalepiť na biely papier veľkého formátu. Cieľom bolo zaplniť celý papier, každé prázdne miesto.

	Zhrnutie
	Žiaci spoznali viac druhov, prípadne odrôd ovocia a zeleniny. S pestovaním zeleniny nemajú veľa skúseností. Zistili, že veľa toho sa dá vypestovať doma v záhrade. Všímali si hlavne čo rastie v zemi, prípadne na kríku, či na strome. Hotové dielo sme využili pri ďalšej aktivite.

	Prílohy
	Fotografie

